|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ПРИЕМАНЕ НА УСТРОЙСТВЕН ПРАВИЛНИК НА СЕЛСКОСТОПАНСКАТА АКАДЕМИЯ** |

| **№** | **Организация/потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | **Институт по тютюна и тютюневите изделия - Марково**  **(Постъпило с писмо № 20-76 от 11.05.2018 г.)** | В публикувания проект за Устройствен правилник на Селскостопанска академия в Приложение № 2 към чл. 36, ал. 1 Институт по тютюна и тютюневите изделия - с. Марково е с ново наименование: Институт по технология и контрол на тютюневите изделия и тютюна - с. Марково.  Тази промяна на наименованието води до изменение акцентите на дейността и основни направления на работа на Института, свързани с производство на сертифицирани семена, обезпечаващи целия тютюнев сектор на страната, съгласно Закона за тютюна, тютюневите и свързаните с тях изделия, сортоподдържане и производство на тютюн. Промяната на наименованието на Института води до необходимост да се променят редица закони на Р. България, свързани със сегашното наименование „Институт по тютюна и тютюневите изделия“, както и Закон за ратифициране на Споразумението за нивото на обслужване между Европейската Комисия и Република България, представена от Институт по тютюна н тютюневите изделия - с. Марково /Приложение 4 - Указ 316 от 29.09.2016 г./.  ИТТИ не е излизал с предложение за промяна на наименованието на Института /Приложение 2 - Наше писмо № 137/05.04.2018/, поради факта, че съществуващото наименование е от 70 години и Института е известен в страната и чужбина с това име. Наименованието съдържа цялостната дейност на Института от тютюневото семе до крайния продукт - цигарата. /Приложение 3 - Постановление 313 от 20.12.2012 г./.  На 09.05.2018 г. Общото събрание на учените при ИТТИ взе решение за запазване настоящото име на Института /Приложение 1 - Протокол/. | Приема се |  |
|  | **Национална Конфедерация на Тютюнопроизводителите в България**  **(Постъпило с писмо № 62-149 от 15.05.2018 г.)** | Национална Конфедерация на Тютюнопроизводителите в България /НКТБ/ счита, че предвиденото изменение в наименованието на Институт по тютюна и тютюневите изделия /ИТТИ/ не отговаря на дейността, определената държавна задача на. Института и нуждите на тютюнопроизводителите. Присъединяваме се към мотивите изложени в протокола от Общото събрание на учените в ИТТИ и настояваме пред вносителите на предложението за промяна на наименованието на Института, то да бъде оттеглено. | Приема се |  |
|  | **Федерацията на независимите синдикати от земеделието**  **(Постъпило с писмо № 55-7 от 31.05.2018 г.)** | Изготвеният проект на Устройствен правилник на Селскостопанска академия, представен за обсъждане е в съответствие с последните изменения на едноименния й закон (ДВ, бр. 22 от 2018 г.) както и с изискванията на Закона за нормативните актове, при спазване принципите за демократичното начало и автономия при управлението на създадените нови структурни звена. Прекалено детайлно са отразени многообразните специфични дейности на всички структурни звена както и правомощията на техните ръководители. В същия момент намираме, че някои норми се нуждаят от усъвършенстване в съответствие с вътрешното ни законодателство. | Приема се |  |
| В тази връзка в чл. 14 т. 10, в задълженията на председателя - „сключва споразуменията с ръководителите на синдикалните организации в системата на Академията„ предлагаме да придобие текста следната редакция „сключва споразумения с браншовите национално представителни синдикални организации”.  Необходимо е да подчертаем, че работещите в Селскостопанска академия полагат труд по трудови правоотношения, а не по служебни правоотношения. Техните правоотношения възникват от трудови договори, затова е необходимо изразите „назначава„ , навсякъде да бъдат заменени с думите – ръководителите „сключват и прекратяват трудовите договори“ | Приема се |  |
| - В чл.39, в който са регламентирани правомощията на директорът - Научни институти и научни центрове не става ясно, че същия е работодател и на работниците и служителите. Следователно е необходимо да се добави – „сключва и прекратява трудовите договори с работниците и служителите” | Приема се |  |
| - В чл. 49 е регламентирана дейността на Държавното предприятие „Научно - производствен център, в ал. 2 „Предприятието осъществява научно - приложна, приложна, експериментално-производствена и друга дейност подпомагаща дейността на ССА”  Съобразно горния текст намираме, че не са достатъчно конкретизирани изискванията както за директор на държавното предприятие „Научно производствен център „– чл. 54 ал. 2, така и за директора на специализираното поделение – чл. 63 ал. 2, относно обстоятелството, че същите е необходимо да бъдат научни работници. | Не се приема | Директорите предвид спецификата на дейността на предприятието и поделенията следва да притежават познания в сферата на аграрните и стопански науки, както и опит на ръководна длъжност, за да изпълняват успешно функциите си по управление. |
| - В чл. 66, касаещ начина на набиране на приходи за осъществяване на научната дейност на държавното предприятие не са регламентирани и не се предвиждат приходи за неговите специализирани поделения по договори за научна дейност, покриващи поне Фонд работна заплата на научните сътрудници, работещи там. В този си вид правилника не предвижда и не определя финансиране на дейността на опитните станции по научни проекти от бюджета на Академията, при условие, че тези проекти са представени и одобрени по общите правила на Академията. За това предлагаме да се запише в чл. 66 т. 1, „приходи от сключени договори за научна дейност по изследователски проекти, включени в научната програма на ССА „,останалите точки да се преномерират.  Смятаме за целесъобразно предложението ни, директорите на специализираните поделения да заемат длъжността по трудов договор, а не по договор за управление, за да не бъдат лишени от полагащите им се права, произтичащи от редица закони и от под законови нормативни актове. | Приема се частично | Дейността на предприятието е свързана с постигането на положителен финансов резултат и директорите на специализираните поделения следва да обвързани с постигането на такъв резултат. В тази връзка и договорите им за назначаване следва да са договори за управление, в които да бъдат договорени съответните клаузи. |
| Надяваме се, че след приемането на Устройствения правилник, ще бъдат подготвени и приети от Управителния съвет на Академията и други вътрешни правила, във връзка с приложението му. В случаите когато се подготвят вътрешни правила и наредби, които се отнасят до трудовите правоотношения, председателят задължително поканва синдикатите в съответствие с чл. 37 от Кодекса на труда. | Приема се |  |
| **4.** | **Национална асоциация на тютюнопроизводителите 2010, Национална Конфедерация на Тютюнопроизводителите в България, Асоциация български тютюн, Българска асоциация на тютюневата индустрия, Съюз на производителите на ориенталски тютюн**  **(Постъпило с писмо № 15-191 от 21.05.2018 г.)** | С настоящото бихме желали да изразим становището на браншовите сдружения в сектора Тютюн, относно предложението за промяна наименованието на „Институт по тютюна и тютюневите изделия - Марково" на „Институт по технология и контрол на тютюневите изделия и тютюна - с. Марково" в публикувания за обществено обсъждане Проект на Устройствен правилник на Селскостопанска академия.  Ние считаме, че „Институт по тютюна и тютюневите изделия" следва да запази настоящото си наименование, предвид придобитата широка популярност и разпознаваемостта името в национален и международен мащаб. Институтът се нарича така от 1967 г. и се е превърнал в емблема на българската тютюнева наука- ИТТИ е единствената научна организация в Европа, която извършва комплексни научни изследвания на земеделската култура тютюн от семето до тютюневите изделия. В болшинството до дейностите на Института действително се прилагат различни технологии, поради което, именно, са установени направления по "Технология на тютюна и тютюневите изделия" и по „Технология на тютюнопроизводството" в структурата му. В първото направление са обособени отдели „Технология на обработката и преработката на тютюна", „Химия на тютюна и тютюневия дим" и „Лабораторен комплекс за изпитване", като последният е самостоятелно звено с цел акредитация за извършване на стандартизирани анализи. Но на Института не са предвидени контролни функции по смисъла на законите, регулиращи нашия сектор. Институтът има специфична научна, регулаторна и експертна функция, която служи на контролните държавни органи - Комисия за защита на потребителите и Агенция Митници.  Настоящото наименование на Института логически и систематично следва предмета на дейност по етапите на веригата на доставка. Основните дейности, база за постигане на качество на суровината е селекция на семена и тютюн, следвана от семепроизводство, агротехника и растителна защита, бране, сушене, производителска заготовка, технология на промишлената обработка на тютюна, химия на тютюна и тютюневия дим и лабораторен комплекс за изпитване.  В предложеното ново наименование се измества фокуса от предмета и предназначението на Института в нашия сектор.  Следва да се вземе предвид, че съгласно Закона за тютюна, тютюневите и свързаните с тях изделия, ИТТИ:  • изготвя технологични инструкции за производство на разсад, разсаждане, отглеждане, бране, сушене и производителска манипулация на тютюна, които се утвърждават със заповед на министъра на земеделието, храните и горите;  • извършва производство на сертифицирани семена, при спазване на изискванията на Закона за посевния и посадъчния материал;  • е органа, на който по силата на ЗТТСТИ са вменени функции по съхранение и публикуване на данните и информацията, предоставяни от производителите и вносителите ма тютюневи изделия съгласно изискванията на Директива 2014/40/ЕС относно производството, представянето и продажбата на тютюневи и свързани с тях изделия. За целта е ратифицирано и споразумение с Европейската комисия, в което Институтът е посочен като страна.  Лабораторният комплекс за изпитване към ИТТИ е акредитиран за лабораторни изпитвания и оценка на тютюн, тютюневи изделия и спомагателни материали за цигарено производство в съответствие с международни стандарти и нормативни документи. Издават се акредитирани Протоколи от изпитване, но Институтът няма никакви административно-наказателни функции.  Считаме, че наименованието „Институт по технология и контрол на тютюневите изделия и тютюна -с. Мзрково" не отговаря на същинската дейност - научно-приложна, образователна и изследователска, но не и контролна, в областта на земеделието. По наше мнение новото наименование не отговаря на реалните функции на Института и би могло да ограничи бъдещите възможности за реализиране на дейности, свързани с международни лабораторни проекти, участие в проекти, свързани с Рамковата конвенция за контрол на тютюна и Директива 2014/40/ЕС. Това, съответно, би намалило значението на института и на страната ни в международни проекти и всички ползи, произтичащи от тях. Успоредно с това, считаме, че смяна на името и всички произтичащи от това процедури и законови промени биха създали период на нестабилност и биха насочили административния ресурс на Института в насока управление на промяната, вместо в реална дейност. Искрено се надяваме, че мнението на цялата тютюнева общност ще бъде отчетено и промяна на компетенциите на Института няма да бъде допуснато, като Институтът ще продължи да носи традиционно утвърденото си име, с което е известен от десетилетия. | Приема се |  |